CELEX: 62009TA0297
Language: sk
Date: 2015-03-25 00:00:00
Title: Vec T-297/09: Rozsudok Všeobecného súdu z 25. marca 2015 – Evropaïki Dynamiki/EASA („Verejné zákazky na služby — Verejné obstarávanie — Poskytovanie informatických služieb — Umiestnenie uchádzača na druhé alebo tretie miesto v kaskádových konaniach — Povinnosť odôvodnenia — Zjavne nesprávne posúdenie — Mimozmluvná zodpovednosť“)

11.5.2015   
            
            
               SK
            
            
               Úradný vestník Európskej únie
            
            
               C 155/21
            
         Rozsudok Všeobecného súdu z 25. marca 2015 – Evropaïki Dynamiki/EASA
   (Vec T-297/09) (1)
   
   ((„Verejné zákazky na služby - Verejné obstarávanie - Poskytovanie informatických služieb - Umiestnenie uchádzača na druhé alebo tretie miesto v kaskádových konaniach - Povinnosť odôvodnenia - Zjavne nesprávne posúdenie - Mimozmluvná zodpovednosť“))
   (2015/C 155/23)
   Jazyk konania: angličtina
   
      Účastníci konania
   
   
      Žalobkyňa: Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Atény, Grécko) (v zastúpení: N. Korogiannakis a M. Dermitzakis, advokáti)
   
      Žalovaná: Európska agentúra pre bezpečnosť letectva (EASA) (v zastúpení: F. Kämpfe, splnomocnený zástupca, za právnej pomoci J. Stuyck, advokát)
   
      Predmet veci
   
   Jednak návrh na zrušenie rozhodnutia EASA, zaradiť ponuky žalobkyne na druhé a tretie miesto podľa kaskádového mechanizmu v rámci verejného obstarávania EASA.2009.OP.02 pre „ITC-služby“ v oblasti informačných a komunikačných technológií (Ú. v. EÚ 2009/S 22-030588), a jednak návrh na náhradu škody, ktorá údajne vznikla na základe sporného postupu verejného obstarávania
   
      Výrok rozsudku
   
   
               1.
            
            
               Rozhodnutie Európskej agentúry pre bezpečnosť letectva (EASA zo 6. júla 2009 o zaradení ponuky predloženej Evropaïki Dynamiki – Proigmena Systimata Tilepikoinonion Pliroforikis kai Tilematikis AE na tretie miesto v kaskádovom mechanizme pre položku č. 2 (aplikácie klient – server, rozvoj a údržba) verejného obstarávania EASA.2009.OP.02 sa zrušuje.
            
         
               2.
            
            
               Rozhodnutie EASA z 10. júla 2009 o zaradení ponuky predloženej Evropaïki Dynamiki – Proigmena Systimata Tilepikoinonion Pliroforikis kai Tilematikis AE na druhé miesto v kaskádovom mechanizme pre položku č. 3 (správa systému, databázy a sietí) verejného obstarávania EASA.2009.OP.02 sa zrušuje.
            
         
               3.
            
            
               Rozhodnutie EASA zo 14. júla 2009 o umiestnení ponuky predloženej Evropaïki Dynamiki – Proigmena Systimata Tilepikoinonion Pliroforikis kai Tilematikis AE na druhé miesto v kaskádovom mechanizme pre položku č. 5 [Enterprise-Content-Management „ECM“, správa archívov podniku a implementácia správy dokumentov (vrátane údržby a pomoci)] verejného obstarávania EASA.2009.OP.02 sa zrušuje.
            
         
               4.
            
            
               Žaloba sa v zostávajúcej časti zamieta.
            
         
               5.
            
            
               Evropaïki Dynamiki – Proigmena Systimata Tilepikoinonion Pliroforikis kai Tilematikis znáša 25 % svojich vlastných trov konania a je povinná nahradiť 25 % trov konania, ktoré vznikli EASA, pričom táto naposledy uvedená agentúra znáša 75 % svojich vlastných trov konania a je povinná nahradiť 75 % trov konania, ktoré vznikli Evropaïki Dynamiki – Proigmena Systimata Tilepikoinonion Pliroforikis kai Tilematikis.
            
         
      (1)  Ú. v. EÚ C 233, 26.9.2009.